  Виталий Пронин чылкыт омырын мугорез кыдатонлэсь умоез номыр ӧвӧлИжысь зоопаркын кылем шутэтскон нуналъёсы «Врачен юмшан» ужрад ортчиз. Люкаськемъёсын пыэдэсь утиськон сярысь вераськизы.Кылем арняе гинэ Удмуртиын 11 сюрслэсь ятыр адями больницае вазиськиз кызыса - кизьнылыса. Врачъёс верамъя, туэ трос висисьёс ар пумын луозы. Мар кароно, выль ар мылкыддэс нокыӵе пыэд медаз сӧры шуыса, вераз Нырысетӥ элькун больницаысь пульмонолог Неля Кибардина.- Туэ элькунамы лыктоз гонконгской грипп, - шуиз Н. Кибардина. - Со огшоры ОРЗ сямен кутске: йыр пиле, мугор катьтэмме, сӥль быгытъёс золтӥсько, мугор шуак 40 градусозь ӟырда. Со сяна, шоканы секыт луэ. Таӵе тодметъёсын адямиос кыкетӥ нуналаз больницае сюро ини.  Грипплэсь  утиськыны луэ, вакцина пуктыса гинэ. Туэ сое пуктыны луэ вал ноябрь пумозь, дун тырытэк.Ӵемгес гриппен черлало ляб тазалыкен адямиос. Озьы тазалыксэс уката ик чаклано бадӟым вирзӥбетэн курадӟисьёслы, А но В гепатитъёсын, СПИД-эн висисьёслы, 2 аресозь нылпиослы, секытэн нылкышноослы.Нуналлы быдэ юоно легезьпуэн мульыен чай, грейпфруктлэсь морс, сиёно емышъёс, чеснок. Котырады трос висисьёс  ке, маска нуллэ, сое 3 часлы быдэ вошъяно.Чылкыт омырын мугорез кыдатонлэсь умоез номыр ӧвӧл. Соин ик котькуд нунал врачъёс ичизэ 30 минут юмшаны дэмлало. Соку пыэд котырады уз ериськы.Ангелина Снигирёва     